《题华补庵菰川庄图》
清代·蒋遵路

南郭先生隐薜萝，相传耆旧日经过。此图仿佛移丘壑，想见风流足咏歌。

菰米秋连鱼浦阔，藕花香接稻田多。不知胜地今殊昔，怅望前溪叹逝波。

作者简介：蒋遵路，字路然，诸生。清无锡人。好读古人书。初为诗，与张泽、黄传祖等从事竟陵之学。旋求之汉魏盛唐。重交游,性慷慨,家境由富变贫终不悔。